《江鲁泉招饮郭西草堂》
明代·李学一

胜地名园事事奇，池亭泉石自相宜。薰风入座兰香至，新月窥帘桂影移。

更有澄江堪泛舸，愧无竹帛可题诗。为寻佳丽归来晚，莫怪荒郊客散迟。

作者简介：李学一，字万卿，号文轩。归善（今广东惠阳）人。明世宗嘉靖三十七年（一五五八）举人，明穆宗隆庆二年（一五六八）进士，选庶吉士。散馆，授刑科给事中。历任湖广参议、贵州提学副使。清温汝能《粤东诗海》卷三四、吴道镕《广东文徵作者考》卷四有传。李学一诗，以张友仁一九四八年手抄本《文轩公集》为底本。